《招士特似表》
宋代·李处权

山云向晚留，山雨凌晓濯。
花明红欲坠，松净翠可握。
未觉人意宽，独喜乌声乐。
平生麋鹿性，避地谐丘壑。
复接翁季友，诗文賸酬酢。
萝门邃宜步，窪樽深可酌。
不闻杖屦过，无乃厌硗确。
愿承名理谈，煮茗破昏濁。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。